b'\n_START_ARTICLE_\nMurray Gell-Mann\n_START_SECTION_\n\xc5\xbdivljenje in delo\n_START_PARAGRAPH_\nGell-Mann je leta 1969 prejel Nobelovo nagrado za fiziko za svoje delo o teoriji fizike osnovnih delcev. Vpeljal je pojem osemkratne poti, ki bi skladno uredila veliko \xc5\xa1tevilo delcev, ki so jih eksperimentalno odkrili do tedaj. Osemkratna pot je uvedla jasno povezavo med razvrstitvijo kvarkov in abstraktno algebro._NEWLINE_Napisal je priljubljeno znanstveno knjigo Kvark in jaguar, Dogodiv\xc5\xa1\xc4\x8dine v preprostem in zapletenem (The Quark and the Jaguar, Adventures in the Simple and the Complex)._NEWLINE_Leta 1959 je kot prvi fizik prejel Heinemanovo nagrado za matemati\xc4\x8dno fiziko Ameri\xc5\xa1kega fizikalnega dru\xc5\xa1tva._NEWLINE_Njegov doktorant je bil med drugim Hartle leta 1964 na Caltechu.'